THANI ออกหุ้นกู้ 1 พันลบ. ดอกเบี้ย 1.78% เปิดขายกองทุน 10 ก.พ.65
THANI ออกและเสนอขายหุ้นกู้ มูลค่าไม่เกิน 1,000 ล้านบาท อายุ 2 ปี 5 เดือน 29 วัน ดอกเบี้ยคงที่ 1.78% ต่อปี โดยเสนอขายผู้ลงทุนสถาบัน 10 ก.พ.65
THANI ออกและเสนอขายหุ้นกู้ มูลค่าไม่เกิน 1,000 ล้านบาท อายุ 2 ปี 5 เดือน 29 วัน ดอกเบี้ยคงที่ 1.78% ต่อปี โดยเสนอขายผู้ลงทุนสถาบัน 10 ก.พ.65
7 ก.พ. 2565

บริษัท ราชธานีลิสซิ่ง จำกัด (มหาชน) หรือ THANI ยื่นแบบแสดงรายการข้อมูล (ไฟลิ่ง) ต่อสำนักงานคณะกรรมการกำกับหลักทรัพย์และตลาดหลักทรัพย์ (ก.ล.ต.) ออกและเสนอขายหุ้นกู้บริษัท ครั้งที่ 2/2565 มูลค่าไม่เกิน 1,000 ล้านบาท อายุ 2 ปี 5 เดือน 29 วัน อัตราดอกเบี้ยคงที่ 1.78% ต่อปี จ่ายดอกเบี้ยทุก 6 เดือนตลอดอายุหุ้นกู้ โดยจะเสนอขายต่อผู้ลงทุนสถาบัน ในวันที่ 10 กุมภาพันธ์ 2565 ผ่านธนาคารยูโอบี ซึ่งเป็นผู้จัดการการจัดจำหน่ายหุ้นกู้
โดยบริษัท ทริสเรทติ้ง จำกัด จัดอันดับความน่าเชื่อถือบริษัทที่ระดับ “A-” แนวโน้มอันดับเครดิต “คงที่” เมื่อวันที่ 15 ตุลาคม 2564
ทั้งนี้ บริษัทมีวัตถุประสงค์ที่จะนำเงินที่ได้จากการเสนอขายหุ้นครั้งนี้ไปใช้เป็นเงินลงทุนในการทำธุรกิจของบริษัท ซึ่งอาจเป็นเงินทุนหมุนเวียน และ/หรือ เพื่อขยายธุรกิจ และ/หรือเพื่อใช้ชำระหนี้ภายในเดือนกุมภาพันธ์ 2565